
Lakštas, 


2 
Tikėjimas. 

Tikėjimas yra laikymas teisybe to, ką nuo kitų 
sužinome. Jei koks musų 'draugas, sugrįžęs iš toli- 
mos kelionės, mums papasakotu, ką jis ten yra matęs 
ar girdėjęs, kokie ten žmonės, kaip jie gyvena, mes 
“nors nematę tos šalies, laikydami tiesa tuos pasakoji- 
„mus, tikime savo draugui. 

L Didesnioji musų žinių dalis yra pasemta iš tikėji- 
mo šaltinių. Visi žmonės tiki nuo pat kudikystės, iki pat 
“ gūldami į grabą. ' 
pė Vaikas tiki motinai, aiškinančiai, kad jis turi tėvus, 
brolius, seseris, gentis, kad vienas dalykas yra geras, 
0 kitas — blogas, kad vieną daiktą gai valgyti, o kito 

“ne, delto, kad tai nuodai ir t. t. 

Lygiai taippst mokinys privalo tikėti mokytojui 

"įvairiuose mokslo dalykuose. Sakysime, jei mokytojas 
alba apie praėjusias gadynes, vaikas niekados ne- - 
matė ir negirdėjo nei tų valstijų, kurios tada buvo, 
nei tų valdovų, kurie jas valdė. Jei jis netikėtu ar 
mokytojui, ar kningoms, tuos atsitikimus aprašančioms, . 
jis nežinotu, kas buvo praeityje, 

Netiktai vaikas, bet ir suaugęs žmogus be tikė- 
jimo buti negali. Tikime, kad yra Amerika, kad ten 
gyvena žmonės, kad ten yra net musų tautiečių, kad 
„buvo prie Žalgirio kova ir tt O juk mes nebu- 
„ vome nei Amerikoje, nei prie Žalgirio Nei vienas 
nematėme, kaip stabmeldžiai žudė krikščionis pirmais 
amžiais, nematėm, kaip budelis jiems galvas kirto, 
nematėme nei vieno įmesto į žvėrių duobę arba gyvo 
kepamo, bet-gi tikime, jog šimtai, tukstančiai krikščio- 
nių už savo tikėjimą įvairiose kančiose numirė, 

Ir patys didieji mokslavyriai įgyja daugiausiai ži- 


"vira: 


nių tikėjimu. Dėlko taip yra — išaiškinti nesunku, 

mogus nėra tobulas. Jo gyvenimas yra per trumpas, 
kad jis pats galėtu visus mokslus ištirti. Jis negali 
buti visur tuo pačiu laiku, jis negali visą ką pats 
matyti ar išgirsti ir t. tt Žmogaus gabumai taippat 
yra ne begaliniai, vienas nesugeba to, kitas nesugeba 
kito. i 

Didesnę savo žinių dali žmogus įgija tikėjimų; 
didesnė jo veikimo dalis remias tikėjimu. Atmesk 
tikėjimą, 0 žmonių draugija bematant išgrius, visi mo- 
kslai sumenkės ir sunyks, 0 žmonės sugrįš į tamsybes 
ir taps laukiniais. . « 

Tikėjimas gali buti dvejopas: galime tikėti žmo- 
nėms ir Dievui. 

Žmonėms betikėdami, tankiai suklystame. Mat 
žmonės ir patys gali klysti ir kitus suklaidinti. Dėlto 
pirmiau negu kam tikėti, mes turime įsitikrinti, -ar jis 
užsipelnė, kad mes jam tikėtumėme: ar jis gerai žino 
dalyką, ar jis neklysta, ar nenori mus apgauti ir t. t. 

Žmonių neapsižiurėjimas ir jų lengvatikystė daro 
žmonijai nemažai blogo: Toks lengvatikis, perskaitęs 
blogą laikraštį ar knygpalaikę, pilną melagysčių ir 
šmeižimų, šventai įtiki į visas tas neteisybės. O jei 
jo paklaustumei: dėlko tu tiems niekams tiki? pasiro- 
dytu, jog jis įtikėjo be užtektino pamato. Jis įtikėjo 
vien dėlto, kad taip parašytą atrado. Įtikėjęs mela- 
giams ir šmeižikams, jis nebetiki Dievui, nei jo Ba- 
žnyčiai. 

Jei tikime žmonėms, tuo labiau mes turime tikėti 
Dievui. 

Jis yra visuišmintingiausis, dėlto negali Pats 
apsirikti. Jis yra visušvenčiausis, dėlto negali kitus 


“ „šuklaidinti. Bet ir čia mes turime tupintis, kad musų 

tikėjimas nebutu aklas, bet pamatuotas ir išmintingas. 
Las Tokio protingo tikėjimo reikalaujama jau nebė 
“nuo vakar dienos. Pačioje krikščionijos pradžioje 
randame Bažnyčios mokytojus, išrodinėjančius, kad 
musų tikėjimas yra protingas, arba reikalaujančius to- 
“kio tikėjimo nuo žmonių. Tokiais buvo šv. Justinas, 
“šv. Klemensas iš Aleksandrijos, šv. Grigorius Nazian- 
“ zenas, Origenas, Tertulianus ir kiti. 


Tikėjimo pamatai. 


Iš kur mes žinome tas tiesas, į kurias turime 
“tikėti? Jas mums apreiškė Dievas, ypač per Išgany: 
toją, kurs pats mokė žmones. Dievas norėjo, kad 
“ žmonės įtikėtu į Jo skelbiamąjį mokslą. Tas mokslas 
“buvo patvirtintas stebuklais, kuriuos darė Išganytojas. 
Ė Kiek žvaigždžių žiba danguose, tiek Kristaus 
stebuklų ant žemės skelbia pasauliu Išganytojaus 
galybę. Jie akyvai parodo, kad Išganytojas yra tikras 
ievas, pasaulio Sutvertojas ir Valdovas. 
Dievo apreikštasis mokslas yra pilnai išlaikytas 
Katalikų Bažnyčioje. Jis pasiekė mus dvejopu keliu: 
per tradiciją ir per evangelijas. 


S 1. Evangėlijos. 


Evangelija yra knyga. Joj yra aprašytas gyve- 
nimas ir mokslas Dievo Sunaus, kabi 

Evangelijos yra keturios. Jas parašė keturi evan- 
gėlistai: šv. Matas, Morkus, Lukas ir Jonas. Sv. Ma- 
tas ir Jonas buvo apaštalai. Jie matė savo akimis 
Kristaus gyvenimą, girdėjo savo ausimis |0 mokslą, 
O ką matė ir girdėjo aprašė evangėlijose. 

Likusiuoju du, šv. Morkus ir Lukas, buvo apaštalų 
mokiniai ir pagelbininkai, Jie rašė tai, ką jiem pasa- 
kojo apaštalai. Visos keturios evangėlijos yra para- 
šytos Šventos Dvasios įkvėpimu. 

Pirmąją evangėliją parašė šv. Matas. Ta evan- 
gėlija buvo parašyta Jeruzolime maždaug penkiolik- 
tais metais po Kristaus prisikėlimo iš numirusių, 

Įžengus Išganytojui į dangų, apaštalai skelbė 
gyvu žodžiu visa tai, ką jiems Kristus įsakė: jie 
apsakinėjo žmonėms Jo kalbas, Jo darbus ir stebuklus. 

Bet po kiek laiko, atėjo ta valanda, kada apašta- 
lai turėjo išsisklaidyti po platų pasaulį, kad ne viena- 
me kokiame, bet įvairiuose kraštuose skelbtų Kris- 
taus mokslą. Prieš jiems išsiskirsiant, atsivertusieji 
prie Kristaus Jeruzolimos žydai prašė apaštalų, kad 
šie surašytu | Kristaus gyvenimą ir mokslą. Mat jie 
norėjo nieko neužmiršti iš Kristaus apskelbtojo mokslo, 
Apaštalai išklausė to žydų prašymo, ir šv. Matas 
apaštalas trumpai surašė Kristaus gyvenimą ir mokslą. 
Ta pirmoji evangėlija buvo parašyta žydiškai (ara- 
maiškai), nes to laiko žydai aramaiškai kalbėjo. 

Pirmutiniu šitos evangėlijos siekiniu buvo įro- 
dyti skaitytojams Kristaus darbais ir Jo kalbomis, 
jog Jis yra prižadėtasai Dievo Mesijas, kurio per tiek 

“ laiko laukė žydai-ir kuriame išsipildė visi pranašavimai, - 

Antrą evangėliją parašė šv. Morkus. Šis šven- 
tasis nebuvo apaštalu, bet tik šv. Petro apaštalo 
mokiniu ir jo kelionių draugininku. Su šv. Petru jis 
nukeliavo į Rymą ir čią trumpai surašė tai, ką mokino 
gyvu žodžiu šv. Petras apaštalas. Ta trumpai sura- 

“ Šyloji Kristaus istorija yra antra evangėlija. = 

ita evangėlija buvo parašyta graikiškai. Mat | 

anais laikais taip kalbėjo žmonės Rymire plačioje | 

Rymo ciesorystėje. Evangėlija parašytoji šv. Morkaus 
greitai prasiplatino iš pradžios ypač rymėnų tarpe. 

Sv. Morkus, parašęs evangėliją, skelbė Kristaus 
mokslą Egipte ir šiaurinėji Afrikoj, kur ir buvo nužu- 
dytas už Kristaus tikėjimą. 

v. Lukas (Lukošius) parašė trečią evangėliją. 
Kilimo jis buvo iš Grekijos, o užsiėmimo jis buvo 
gydytojas. Jis taippat, kaip ir šv. Morkus nebuvo 
„ apaštalu, bet šv. Povilo apaštalo mokiniu ir palydovu 

jo kelionėse. Ką šv. Povilas apaštalas skelbė žmo- 
“nėms apie Kristų, tą šv. Lukas surašė graikų 
kalboje. 
š Rašydamas jis turėjo omenėje ypač kaikuriuos 
"tikėjimo klausimus, kuriuos to laiko kreivatikiai kitaip 

suprato ir aiškino, iškreipdami patį Kristaus mokslą. 
£ Kad geriau išaiškinti kreivatikių iškreiptąjį Kris- 
1 taus mokslą, šv. Lukas kalba plačiai apie Kristaus 
“ pranokėją šv. Joną Krikštytoją, apie Dievo  Sunaus 
“ įsikunijimą ir t. t. ž 

Ketvirtą evangėliją parašė numylėtasis Kristaus 
apaštalas šv. Jonas. Jis gyveno už visus apaštalus 
ilgiau. 

Kristaus mokslui besiplatinant, kilo įvairus kreiva- 
tikiai, kurie rupinos iškreipti Išganytojo apskelbtąjį 
mokslą. Tie kreivatikiai buvo tuo drąsesni, juo ma- 
žiau bebuvo gyvų apaštalų, kurie juos sudraustų, 
išrodydami jų paklydimus. 

Ypatingai prieš tuos paklydėlius šv. Jonas pa- 
rašė savo evangeliją. Šita evangėlija paliečia pačias 
augštasias tikėjimo tiesas ir pačias giliausias jo pasla- 
„ ptis. Ypatingu tos evangelijos ženklu yra meilė. 
“šv. Dvasios įkvėptas, šv. Jonas aprašinėja ypač tuos 
Kristaus pamokymus ir tuos Jo stebuklus, iš kurių 

aiškiai matyti, jog Kristus buvo tikru Dievu, lygiu 
Dievui Tėvui ir šv. Dvasiai, | 

Tos yra keturios evangelijos ir jų rašytojai. 
Evangelijos yra brangiausiu Bažnyčios turtu. Jos yra 
geriausiu kelio rodytoju gyvenime kiekvienam krikš- 
čioniui. Niekur nerasi tokių gyvenimui pamokymų, 
tokių prakilnių pavyzdžių, kaip evangelijoj. 

Dėlto kiekvienas privalo jas skaityti kuodažniau- 
siai; jas skaityti su tikėjimu ir teisybės meile, -Nerei- 
kia jieškoti ten kokių pasaulinių mokslų, kuriuos 
evangėlijos rašytojai nemanė išguldinėti, bet rupintis 
ten surasti pamokymo savo dvasiškam gyvenimui. 


82 


| $ 2. Kuomet parašytos evan- 
. gėlijos? 


Evangelijos yra labai svarbus katalikų tikėjimo 
raštas. Dėlto kiekvienam pridera žinoti, kuomet jos pa-* 
rašytos. ? 
Kiekvienas mokytesnis žmogus žino, jog kalba 
nors ir labai pamažu, bet nuolat mainos. Dėlto kalbos 
žinovai paėmę ir paskaitę kokią seną knygą iš pačios 
tos knygos kalbos gali numanyti, kuomet ta knyga buvo 
parašyta, Tos taisyklės prisilaikydaini, kalbos žinovai 
tyrinėjo evangelijų kalbą, Iš tų tyrinėjimų pasirodė, jog 
evangėlijos parašytos tokia kalba, kokią vartojo gyvenu- 
sieji pirmuose trijuose krikščionijos amžiuose. 

Tokiu budu pati evangėlijos kalba parodo, kaip 
su pirštu, jog evangėlijos buvo parašytos ne anksčiau 


Kristaus užgimimo, ir ne vėliau pradžios ketvirtojo : 
šimtmečio. "E 


= 
Yra labai daug pirmųjų krikščionijos amžių rašy= 


tojų, kurie savo knygose priveda evangėlijos žodžius. 


Ypatingai pažymėtini yra pirmųjų amžių tikėjimo 
apgynėjai. Tarp jų visų pirmu turiu paminėti Teofi- 
“lių iš' Antiochijos. Šis parašė krikščionijos apgynimą 
prieš stabmeldžius maždaug 180 metais po Kristaus 
| užgimimo. 

2 Atenagoras iš Atėnų miesto parašė krikščiony- 
stės apgynimą keliais metais anksčiau už Teofilių. 

Sv. Justinas kankinys gynė taippat krikščionis 
nuo neteisingų stabmeldžių užpuldinėjimų. Šitas ap- 
ginėjas mirė 165 metais. Tie visi rašytojai, gindami 

rikščionystę, rėmėsi evangėlijomis ir privedžiojo savo 
raštuose evangėlijų išsireiškimus ir mintis. O iš to yra 
aišku, kaip ant delno, jog evangėlijos turėjo buti 
anksčiau parašytos, negu paminėtieji apgynimai. Jei 
"prieš juos nebutu buvę“ evangėlijų, tie šventi rašyto- 
jai nebutų galėję privedžioti savo raštuose evangėlijų 


“žodžius. 


Evangėlijose  išreikštąsias mintis priveda ir pir- 
mųjų amžių šv. vyskupai ir popiežiai. Evangėlijomis 
naudojasi šv. Ignacas iš Antiochijos, kurs buvo stab- 
meldžių nužudytas 107 metais po Kristaus. Tą patį 
daro ir šv. Klemensas, kurs buvo trečiuoju šv. Petro 
apaštalo įpėdiniu. Sv. Polikarpas iš Smirnos“ taippat 
naudojos evangėlijomis. O jis mirė už tikėjimą 155 
metais po Kristaus. 3 

Pirmojo amžiaus gale buvo parašytas veikalas 
vadinamas Didache. Jau ir šitame veikale randame 
labai daug iš evangėlijų paimtųjų sakinių ir minčių. 
Didache priveda „Tėve musų..“ beveik tais pa- 
čiais žodžiais, kaip ir šv. Mato evangėlija (6,9—13). 
“ Didache įsako nesimelsti taip, kaipo. veidmainiai. : Tą 


== 


patį matome ir šv, Mato, evangėlijoje prieš pat 
“Tėve musų“,.. 

Yra daug ir kitų vietų, kur pavėdumas tarp evan- 
gėlijų ir Didachės yra labai žymus. Tai aiškiai paro- 
do, jog Didacliės rašytojas, "savo veikalą rašydamas, 
naudojasi evangėlijomis. Jei taip, tai evangėlijos buvo 
parašytos anksčiau už Didachę, tai yra pirmame po 
Kristaus amžiuje. - 

Kas evangėlijas parašė, tai buvo plačiai žinoma 
ir pačiuose pirmuosiuose krikščionijos amžiuose. Taip 
šitai šv. Hieronimas sako: Matas, kurs“ pirmiau buvo 
buvęs muitininku, parašė savo evangėliją hebraiškai 
(De vir. i U. c. 3). Ten pattas šventasis kalba, jog 
Lukas (Lukošius), šv Povilo apaštalo palydovas, 
parašė savo evangėliją, pasiremdamas kitų apaštalų 
pasakojimais. > 

v. Morkus, šv. Petro palydovas, parašė savo 
evangėliją taip, kaip skelbė žmonėms jo mokytojas šv. 
Petras apaštalas, 

Euzebijus iš Cezareos, kurs mirė 338 metais po 
Kristaus, štai ką rašo apie šv. Morkaus evangeliją: 
„Tikėjimo šviesa taip labai apšvietė šv. Petro klausy- 
tojų širdis, kad tie kartkartėmis prašė šv Morkaus 
surašyti tai, ką mokino šv. Petras“. Morkus išpildė 
jų prašymus, ir tie surašytieji šv. Petro pamokymai 
vadinas šv: Morko evangėlija. 

Po ilgų kritikų mokslas galop priėjo, kad evan- 
gėlijos yra parašytos pirmame ikščionijos amžiuje ir 
kad jas parašė evangėlistai šventieji Matas, Morkus, 
Lukas ir Jonas. Kad evangėlijos šv. Mato, Morko 
ir Lukos parašytos dar tebegyvenant šv. Pauliui apaš- 
talui, prieš išgriovimą Jeruzolimos, tai liudija didis kriti- 
kų vadas Berlino profesorius Adolfas Harnackas savo 


£ 

knygosė: „Lukas der Arzt, I. 114; Die Apostelgeschi- 
“ chte, I. 210-221; Neue Untersuchungen zur Apostel- 
| geschichte und zur A! fassungszeit der synoptischen 
" Evangelien. I, 64,81,114. | 

Kad ketvirtąją evangėliją parašė šv. Jonas apaš- 
talas, tai prirodo profesoriai Kaulen, Schanz, protesto- 
“nas profesorius Zahn (Realenzyklopedie f. prot. theol. 
IX, 280) 


$ 3. Šventų knygų tikrumas. 


nedrįso. 

Visulengviau jiems buvo panaikinti krikščionystę, 

jei jie butu galėję žmonėms išrodyti, kad apaštalai 
„ skelbia neteisybę. 
Bet nei visudidžiausi anų laikų krikščionystės 
"priešai — žydų kunigai ir fariziejai, kurie patys matė 
Kristaus darbus ir girdėjo jo mokymus, negalėjo apaš - 
talams prikišti, kad jie butu kuomet nors skelbę 
kokią neteisybę. 

Iš to matyti, jog ir aitriausi Kristaus priešininkai 
turėjo pripažinti, kad apštalai kalba teisybę, kad išti- 
krųjų Jis tai mokino. 

(7 Jei tai, ką  evangėlijos, rašo butu buvusi 
3 neteisybė, tai evangėlijoms butu žmonės netikėję" 

Tuotarpu anų laikų žmonės, tai yra pirmieji krikščio- 
nys, taip tvirtai tikėjo į evangėlijos skelbiamąjį mokslą, 
jog jie bevelijo kentėti persekiojimus ir kančias, o 
reikalui esant ir savo galvą padėti, bytik neatsižadėti 
„savo tikėjimo. 

Kiekvienas žmogus, kurs meluoja, tikisi arba nuo 
kokios nelaimės bemeluodamas išsisukti, arba sau 


užpelnyti turtus ar garbę žmonių. Be to žmogus 


niekados nemeluoja. 

Ir -apaštalai, jei butu skelbę neteisybę, butu tu- 
rėję vilties per tas neteisybes arba išsisukti nuo ko- 
kios nelaimės, arba nupelnyti sau turtus ar žmonių 
garbę. Nieko tokio už skelbiamąjį mokslą apaštalai 
viltis negalėjo. Jie negalėjo viltis išsisukti iš kokios 
nelaimės. Anaiptol, beskelbdami Kristaus mokslą, jie 
užsitraukė ant savęs baisiausius persekiojimus, kančias 
ir mirtį. E 

Jie negalėjo laukti už tai nuo žmonių turtų drba 
garbės. Anaiptol, už skelbiamąjį mokslą jie buvo iš- 
niekinti, rykštėmis plakti, pagaliaus gyvybės nustojo. 
Jei butu skelbę jie neteisybę, jie butu buvę užtai ne- 
laimingi ir numirę. Kokios baisios bausmės jie butu 
turėję laukti už žmonių suvadžiojimą! 

Ne, skaitytojau, tokiose aplinkybėse meluoti ne- 
galima. Eik skersai, išilgai per žalią žemę, o nerasi 
nei vieno žmogaus, kurs meluotu, nesivildamas už tai 
nei jokio gero, žinodamas, jog už tai jį laukia per- 
sekiojimai ir mirtis, 0 po mirties amžinas pražuvimas. 

Kad apaštalai kentėjo ir mirė už tą tikėjimą, kurį 
jie skelbė, tai tik dėlto, jog jie buvo pilnai įsitikrinę, 
kad tai, ką jie skelbia, yra tikra teisybė. 

Bet kad ir butu norėję, patys apaštalai butu 


+ neįstengę tokio prakilnaus „mokslo išmislyti. Daug 

garsingų pasaulio galvočių, kurie norėjo išgalvoti tokį 
mokslą, kurs butu buvęs žmonijai vadovu į dorą ir 
teisybę. Tečiaus nei vienas neįstengė apskelbti tokio 
augšto ir prakilnaus mokslo, kokį apskelbė Išganytojas. 
O jei ir patys didieji galvočiai to padaryti neįstengė, 
tai tuo labjau nebutu galėję išmislyti tokio augšto mok- 
slo patys apaštalai, kurie tebuvo tik prasčiokėliai. Iš to 
viso aišku, jog tai, ką skelbė apaštalai ir ką surašė 
evangėlistai, mokė ir darė pats Išganytojas, ir kad tas 
mokslas yra tikra teisybė. Ė 
“ Evangėlijų negalėjo iškreipti nei kiti. Jei kas 
butu mėginęs jas iškreipti dar tebegyvenant apašta- 
lams, šie butu neleidę, pakilę prieš tokią piktadarystę, 
perspėję savo pasekėjus. Taigi apaštalų laikais evan- 
gelijos nebuvo iškreiptos. Ž Ž 
Jų negalėjo nieks iškreipti ir apaštalams numirus, 
nes tuomet evangelijos buvo plačiai pasklydusios po 
pasaulį, buvo pagaliaus išverstos į įvairias kitas kal 
bas. Taigi jei kas butu užsigeidęs iškreipti evangėlijas, 
butu turėjęs surasti jas Visas pasklydusias po platų 
pasaulį ir BR kiekvieną iškreipti. Bet tas yra visai 
negalimas alykas, nes viena, kad visų nesurasi, O jei 
ir surastumei visi neduos savo knygų kraipyti. Beto 
toks atsitikimas butu buvęs visiems žinomas. Tuo 
tarpu istorija ir moksliška kritika liudija kad to nėra 
buvę., Taigi evangėlijos yra neiškreiptos. Jos skel- 
bia mums tą patį mokslą, kurį skelbė pats Išganytojas 
ir apaštalai. 


Tikėjimo reikalingumas. 
Amerikos garsusis Vašingtonas yra pasakęs: „Ti- 
kėjimas ir dora — tai du svarbiausiu ramščiu visuome- 

nės gerovei. Tas nemyli savo tėvynės, kas tuos žmo- 
nių laimės ramščius griauna. Kiekvienas visuomenės 
išmintingas veikėjas tikėjimą gerbia ir myli lygiai su 
maldingiausiais“. Akyviausiai tikėjimo reikalingumas 
ir galybė paaiškėja mirčiai ateinant. Anglijos garsus 
chimikas Davy prieš mirdamas parašė: „Tikėjimo įtekmė 
galingesnė už visas kitas gyvenimo linksmybes.  Ti- 
kėjimas tai vakarinė žvaigždė, kuri spindi gyvenimo 
padangėse ir savo maloniu spindėjimu nušviečia taką 
skersai mirties tamsių šešelių į skaistų rytą“. “Du 
syk, sako vokiečių dainius Šileris, teko buti prie mir- 
ties slenksčio ir du syk mačiau stebuklingą tikėjimo 
įtekmę. Mačiau, kaip amžino gyvenimo viltis grumėsi 
ir apgalėjo mirimo baimę ir kaip dangiškos laimės 
spindulys nušvietė blykštantį marinamojo veidą“... 
Tikėjimas tai kelias prie Dievo palaimos, tai“ iš- 
ganymo įrankis, tai priemonė Dievui pasiekti. „Be 
tikėjimo gi negalima įtikti Dievui, nes prisiartinančiam 


„1 Dievą reikia tikėti“. (Žyd. XI. 6). 


Tikėjimas kiekvienam žmogui butinai reikalingas. 
Tai matyti iš paties Kristaus žodžių. Prieš savo į dan- 
gų žengimą jis pasakė apaštalams: „Eikite į visą pa- 
saulį ir skelbkite evangėliją visam sutvėrimui, Kas 
įtikės ir apsikrikštys, bus išganytas, kas nejįtikės, bus 
pražudytas“ ( Mork, XVI, 15. 10). 

Musų gadynėj tą tikėjimo reikalingumą nuolat vis 
labiau užmirštama. Ne vien pavieni žmonės, bet“ drau- 
gijos susidarė, atsirado laikraščiai, knygos, raštai, ku- 
tiuose stengiamasi žmogų įtikrinti, kad tikėjimo nerei- 
kią, ir šimtai kitokių daroma tikėjimui prikaišiojimų, 
tuo smarkesnių, kuo stipriau bedievystės karštlige 
suserga tuli musų kaimų ir miestų tuščiagalviai, : 

„ Dalykams taip esant, ką gi apie tikėjimą manyti? | 

| Žymesnieji mokslo vyrai vienbalsiai sako, kad tikė- 
| jimas butinai reikalingas žmogui daiktas. Gamtos žino- 
“vas Bakonas sako, kad atmeta Dievą ir tikėjimą vien tie, 
"kuriems rupi padaryti koks nors nešvarus darbas. 
Bosuetas sako, kad tas, kurs pametė tikėjimą, turėjo 
E to sunkiai nusidėti ir savo sąžinę sudrumsti. Sa- 
"batierius mini, jog bedieviu gal buti vien žmogus 
"menkos vertės. Tikėjimo į Dievą taip atskyriems 
žmonėms, taip visai žmonijai reikia iš atžvilgio į 
visuomenės tvarką. Gražiausieji įstatai, puikiausios 
įstaigos, teismai, teisingiausioji valdžia, pačių žmonių 
parupinta, nepajiegia žmonių suvaldyti tam tikrose 
“ žmogui skiriamose ribose, jei žmonės neturės pra- 
kilnesnių siekių ir akstinų, kuriuos duoda žmogui 
tikėjimas į Dievą. Praeitis tai aiškiai jau nekartą pa- 
"rodė ir rodo. Sugriuvo ir griuna didžiausios viešpa- 
“ tijos, vieni vardai užsiliko tautų, kurios nutolo nuo 
“ Dievo-ir tikėjimo, sunyko jos, nesugebėdamos vien 
žmogaus spėkomis laikytis ir stiprėti. Dėlto tai gal- 
“ vočius Plato šventą tiesą sako: “Nepažinojimas Dievo 
| didžiausia viešpatijoms blėdis. Kas griauna tikėjimą, 
“tas iš pamatų griauna pačią žmoniją ir visą visuome- 
"nės tvarką“ . 
Religija, 
Jei atskleisime pasaulio istoriją ir peržiurėsime 
ją visą lakštas po lakšto, visur rasimė. šiokią ar tokią 
L Teligiją. Nebuvo ir nėra. pasaulyje tokios tautos, ar 
"giminės, kuri nebutu turėjusi jokio tikėjimo ir jokios 
religijos. Visada ir visur žmonės jaustę jautė jos rei- 


lingumą. 5 
| Religijos užduotis vienyti žmogų su Dievu ir 


=16— 


šiame pasaulyje ir ateinančiame gyvenime, Norėdamas 
nueiti į amžiną laimę, žmogus turi tikėti į Dievo ap- 
reikštąsias tiesas, pildyti jo įsakymus, vartoti šv. Są- 
kramentus ir kitas priemones, kurias Dievas paskyrė. 
Tikėjimas tai ryšis tarp dangaus ir žemės, tai sanda- 
ras Dievo su žmogumi. Tikėjimas apima gražiausias 
žmogaus dušios  pajiegas: protą, valią ir jausmus. Iš 
gelmės tų dušios slėpinių tikėjimas išeina aikštėn ir. 
pasirodo žmogaus gyvenime, jo darbuose, žodžiuose. 
Dėlto religijoj randame dvi dali: dievišką ir žmogišką: 
mogus yra Dievo sutvėrimas. Jis pilnai pri- 
guli nuo Dievo. Augščiausiu jo tikslu yra Dievas, 
Tuo žvilgsniu žmogaus santikiai su Dievu turi žymę | i 
reikalingumo. ks 


Bet žmogus turi liuosą valią. Dėlto jis privalo | 
ieškoti susivienijimo su Dievu nepriverstas, bet savo 
liuosu noru, = 

Tame sandarbininkavime žmogaus su Dievu ir | 
pasirodo, kad religija turi dvi dali: vienu žvilgsniu ji 
yra dieviška, kitu gi--ji yra žmogiška, - 

Religijoj yra nemažai paslapčių. Paslaptimis va- 22 
dinasi tos tiesos, kurių žmogus savo protu suprasti 
negali. Prie to, ką žinome apie tas mums nesupran= 2 
tamąsias tiesas, priėjome ne savo protu, bet Die 2 
tai apreiškė. Dėlko“ religijoj yra tokių nestiprantamų 
tiesų, išaiškinti nesunku. Dievas ir jo privalumai yra 
begaliniai,  tuotarpu musų protas, nors butu ir 
labai didelis, visgi yra apribotas, Jis yra permenikas, 
kad suprastų begalinį Dievą ir jo tobulumus, 

Nemažai yra tokių žmonių, kurie apie religiją nei 
girdėti nebenori. O jei kada jie patys kalba apie tikėjimą, 
tai iš jų kalbos jaučiama paniekinimas ir neapykanta, 
Gal manote, kad tie žmonės pažino religiją, gal manote, | 

“kad jie "ado religijoj kokį kenksmingą žmonijai įsakymą? 
a Ne, tokių dalykų ten jie nerado. Religija atneša 
Žmonijai neapsakomą naudą. Ji rupinas žmonėmis 
“| visuose jų reikaluose. Ji yra apgynėja ir užtarytoja 
L silpnesniųjų. Ji įkvėpė dievobaimingus žmones pasta- 
“ tyti prieglaudas, sušelpti pavargėlius. Ji neužmiršta 
ir neatstumia pagaliaus ir tų, kurie jos neklauso ir 
 neapkenčia. Religija daugiausiai prisidėjo prie sutvė- 
“rimo dabartinės kulturos ir tvarkos. 

3 Be religijos, kaip sako Napoleonas, žmonės vir- 
stu laukiniais ir žudytu kitas kitą dėl menko reikalo. 
„ Religija vykdina meilę, mokindama, jog visi žmonės 
yra broliai Kristuje. Ji prisideda prie platinimo tarp 
„žmonių lygybės. Prie to paties Dievo stalo matome ir 
vargšus, ir turtuolius, tarnus ir jų ponus. Visiems tie pa- 
- tys sakramentai, tie patys palaiminimai, tas pats tikėjimas. 
Musų tikėjimas turi buti gyvas. „Kaip kunas 
„be dušios, taippat ir tikėjimas be gerų darbų yra nu- 
miręs“ (Jac. II). „Tik tada teesame ištikrc  tikiančiais, 
kuomet savo tikėjimą išpažįstame ne vien liežuviu, 
bet ir gerais darbais“ (S. Grig. hom. 26). “Tikėjimas, 


| čionių tikėjimas. Tikėjimas be meilės yra velnio: ti- 
“ Rėjimas“. (S. Aug. 10 de civit.). 

Ę Netikėti tat į Dievo buvimą ar į tai, ką Jis Pats 
“ yra apreiškęs, tai pasielgimas visai neišmintingas. Ti- 
“ kėti į Dievą ir į Jo apreikštąjį mokslą, o nepildyti Jo 
“įsakymų, yra neišmintingumas dar didesnis. 


Ar kiekvienas tikėjimas geras? 


Musų gadynės laisvamaniai ir šiaip jau lengvesnio 
budo žmonės, nenorėdami Kristaus Bažnyčios mokslu 


“sujungtas su meile, sako šv. Augustinas, yra krikš- 


| 

varžyti savo užgaidų ir prasimanymų, skėlbia, kad 
kiekvienas tikėjimas esąs lygiai geras išganymui aptu- 
rėti. Ar tikrai tai tiesa? 

Jei taip tikrai butu, jei kiekvienas tikėjimas butu 


tikras, tai neklystumėme, prisilaikydami žydų tikėjimo | 


statų, neklystumėme, sekdami turkų tikėjimiškus pra- 

-manymus, po kelias pačias turėdami, neklystumėme, 
garbindami stabus drauge su kynais, neklystumėme 
dalyvaudami pamaldose pas laukinias tautas, kurios 
savo dievaičiams žmones ant laužų degina. Trum- 
pai sakant, tuomet tiesa ir melas, dora ir ištvirkimas, 
garbinimas tikro Vieno Augščiausio Dievo ir garbinimas 
iš molio padirbtų stabų eitu viena eile-butu vienodu, 
lygiai geru ir tikru daiktu! Aiškus dalykas, kad tai 
nesutinka su sveiko proto nurodymais. Taigi ir ne- 
galima sakyti, kad kiekvienas tikėjimas yra tikras. 

1. Išrinktosios Dievo tautos — žydų istorijos 
bėgyje Dievo Apveizdos aiškiai pabrėžta, kad. vienas 
yra tikras tikėjimas, kad viena yra tiesa, o ne dvejopa 
ar keleriopa! Senojo Įstatymo istorija aprašo, kad 

„Dievas paliepė išžudyti visus tuos žydus, kurie Mo- 
zei kiek atsitraukus, nugiliejo sau auksinius stabus 
ir juos garbino. Kad apsaugoti žydus nuo nutolimo 
nuo tikro tikėjimo, Viešpats Dievas davė jiems ištisą 
eilę įstatų apie vieno tikro Dievo garbinimą, parupino 
žydams vadus, teisėjus, pranašus, paskirdamas visiems 
jiems vieną tikslą, butent: saugoti žydus nuo: visokių 
pagoniškų tikėjimų ir stiprinti juose tikėjimą į vieną 
Viešpatį Dievą, Sutvertoją dangaus ir žemės. Žydus 
nusidėjusius tikėjimui į tikrą Dievą, Viešpats smar- 
kiai bausdavo marais, badais, vergijomis ir kitokiais“ 
skaudžiais budais, kad tik neduoti jiems atsitraukti nuo: 
Dievo, kad neduoti jiems pamesti tikėjimo į Dievą, 

Toksai Viešpaties globojimas žydų tautos, toksai sau- 
gojimas jos, kad nenukryptų į kitus tikėjimus, paro- 
do, kad paties Dievo ranka pažymėta, jog ne visi ir 
ne visokie tikėjimai yra tikri, bet vienas yra tikras ti- 
kėjimas, vienas tikras kelias prie Dievo! 

2. Negalima taipogi sakyti, kad lygiai tikras 
“ kiekvienas tikėjimas, kuris išpažįsta Kristų. Vienaip 
tiki Liuter'o pasekėjai, kitaip tiki Kalvino pasekėjai arba 
reformatai, o dar kitaip anglikonų atskala ir daugybė 
kitokių, su kuriomis atvėjų atvėjais susitikti priseina. 

Jei visi krikščioniškieji tikėjimai butu vienodai 
tikri ir geri, tai turėtumėme sakyti, kad lygiai tikru 
dalyku yra pripažinimas Kristuje tikro Dievo, kaip tai 
mokina musų šv. Bažnyčia, ir taippat tos dievystės 
Kristui nepripažinimas, kaip tai daro kai kurios prote- 
stantų atskalos, kurios lygiai savinasi krikščioniško 
tikėjimo vardą. 

Tuomet reikėtu sakyti, kad ir Švenčiausio Sak- 


“ ramento gerbimas taip, kaip jis yra pas katalikus, ir 


to gerbimo pavadinimas stabmeldyste, kaip kad tą va- 
 dina Kalvino pasekėjai, yra vienu lygiai tikru daiktu. 
4 Taigi aiškus dalykas, kad smarkiai klysta tie! 
kurie sako, jog visi krikščionių tikėjimai yra tikri. 
Viena yra tikra tiesa ir vienas yra tikras tikėjimas. 
Kiekvienas bent kiek galvojantis žmogus numa- 
no, jog tiesa tegali buti viena, o ne kelios. Kaip kiek- 
viena tiesa, taippat ir tikėjimas tegali buti tik vienas 
teisingas, o ne keli. 
eisingas tikėjimas yra tas, kurį įstatė pats Iš- 
ganytojas, platino apaštalai ir jų ypėdiniai popiežiai ir 
vyskupai. 3 . 7 
3 Dievas yra amžina Teisybė, delto apreikšdamas 

tikėjimo tiesas, Jis negalėjo žmonių klaidinti ir sakyti 
vieniems taip, o kitiems apie tą patį dalyką kitaip. Jis 
negalėjo mokinti vienus, kad yra septyni sakramen- 
tai, o kitus kad jų tėra tik penki, trys arba dar mažiau. 
Jis neaiškino vieniems, kad tikėjimas be gerų darbų 
yra miręs, o kitiems, jog geri darbai visai nereikalin- 
gi, ir t. t. Iš to aišku, jog Kristus teįstatė vieną tikėji- 
mą ir vieną religiją, o ne kelias. Kitaip jis butu prie- 
šinęsis ir pats sau. O to negali sakyti nei-vienas protin- 
gas žmogus. 

Tas tikėjimas ir ta religija, kurią įstatė Išganyto- 
jas, vadinas krikščioniškai - katalikiškas tikėjimas, krik- 
ščioniškai katalikiška religija. 

Kristus įsakė Bažnyčios klausyti. Iš to. išeina, 
jog turime tikėti į visa tai, ką katalikų Bažnyčia moko, 
ir pildyti visa tai, ką ji įsako. 

Tikrasis tikėjimas ir tikroji religija vadinas krik- 
ščioniška delto, kad ją įstatė Kristus. Ji vadinas taip- 
pat katalikiška, delto, kad ji yra įstatyta ne vienai ko- 
kiai tautai, bet visiems žmonėms. Ji yra išsiplatinusi 
po visą pasaulį ir bus iki pasaulio pabaigos. 

Tikroji religija, tiesą pasakius, prasidėjo rojuj. Jos 
gyvenime ir plėtojimos galime atskirti tris laipsnius. 

Pačioje pradžioje buvo patriarkų religija. Ją Die- 
vas paskelbė Adomui ir patriarkams: Abraomui Izao- 
kui, Jokubui ir t. t. Tas tikėjimo ir religijos laipsnis 
buvo iki Mozės laikų. 

Antrasis tikrosios religijos laipsnis prasidėjo nuo 
to laiko, kada Dievas Mozei įstatymus davė. Tas 
antrasis laipsnis vadinas žydų religija. Ji buvo tikroji 
religija iki Kristaus atėjimo. 

Atėjęs Dievo Sunus padarė su žmonėmis naują 

sandarą: Jis įstatė krikščionišką religiją. Naujoji san- 
dara neišgriovė senosios, bet ją patobulino. Senoji 
sandara buvo pastatyta labiau ant baimės ir drau- 
smės; naujoji gi stovi ant meilės. 

Išganytojas pats mokė žmones. Grįždamas į 
dangų, Jis įstatė katalikišką Bažnyčią, paliko apaštalus 
ir įsakė jiems skelbti evangeliją visam sutvėrimui. Iš 
visų apaštalų Jis išrinko šv. Petrą ir jam pavedė val- 
dyti visą Bažnyčią. 

Bet ir šv. Petras, ir kiti apaštalai buvo ne am- 
žini, o Kristaus įstatytoji Bažnyčia, anot paties Išga 
inytojaus žodžių, turi buti iki pasaulio pabaigos. 

Delto, apaštalams numirus jų vietą turėjo užimti 
kiti, Sv. Petro vietą užima Rymo popiežius, kurs valdo 
visą Kristaus įstatytąją Bažnyčią, o kitų apaštalų vietą 
užima vyskupai visi kartu. 

Taip įstatyta Kristaus Bažnyčia platina katalikišką 


5 . religiją po visą pasaulį. 


1800 m.. priėmė katalikų tikėjimą vokiečių dainius 
gr. Leopoldas Stolberg's. Susitikęs su juomi prusų 
karalius Fridrikas — Vilgelmas nusišypsojo, tardamas: 
„ne mėgstu žmonių, kurie pameta savo bočių tikėji- 
mą“., Į tai dainius karaliui atsakė: „Ir aš nemėgstu 
tokių, taigi ir grįžau prie savo bočių Bažnyčios“... 
Tikrą tiesą pasakė dainius, nes ir protestantų tikėjimas 
ir lygiai visi kiti neva krikščioniški tikėjimai atsirado 
amžių sukuryje atskilę nuo Bažnyčios. 


Tiesa 17 paklydimai, 
. Tikrasis tikėjimas turėjo sunkų gyvenimą. Tei 


“ sybės priešininkai jau persekiojo patį tikėjimo įstei- 
„gėją Išganytoją, kurs ir žadėjo savo pasekėjams šiame 

gyvenime ne laimę, bet vargus ir persekiojimus, 

Ir tas Išganytojaus pranašavimas šventai išsipildė. 
Vos tik užgimė Kristaus Bažnyčia, vos tik apaštalai 
ėmė skelbti jos mokslą, tuojau prieš Kristaus istaty- 
tąjį tikėjimą sukilo žydų minios ir ėmė rupintis nai- 
kinti jį pačioje jo pradžioje. 

Tuo nepasitenkindami žydai ėmė siundyti ant 
krikščionių galingus -stabmeldžius rymėnus. Kilo ne- 
girdėti tiesos persekiojimai, ir tęsės jie su pertrau- 
kiais per pustrečio šimto metų. 

Beto kilstą prieš krikščionystę arba, kitaip sakant, 
prieš tiesą įvairi įvairiausi klaidatikiai. Tie rupinas 
krikščionystę sugadinti, įvesti į jos mokslą klaidų, bet 
Bažnyčia juos atmetė. Nenusilenkdami prieš tokį Baž- 
nyčios nutarimą, jie steigė naujus savo pramanytus 
tikėjimus, arba erezijas. Tų naujųjų tikėjimų pasekė- 
jai vadinas klaidatikiais, eretikais, atskalunais ir t. t. 

Vos tik Kristui įsteigus katalikų tikėjimą, tuoj 
atsirado kreivatikiai ebionitai, kurie nenorėjo pripažinti, 
kad Kristus buvo tikras Dievas. Veltui: krikščioniškoji 
Bažnyčia aiškino jiems, kad tai yra netiesa, bet pakly- 
dimas, tečiaus jie to paklydimo užsispyrę laikės ir 
platino tarp kitų žmonių. Tokiu būdu klaida ėmė 
kovoti prieš tiesą arba, kitaip sakant, prieš krikščio- 
nystę. Bet ši paskutinioji tą paklydimą greitai nugalėjo 

Pradžioje ketvirto šimtmečio garsingas atskalu- 
nas Arijus ebijonitų paklydimus įvyniojo į kitokius ru- 
bus ir ėmė garsinti žmonijai, kaip kokią naujieną. 
Tokiu budu jis suklaidino ir atitraukė nuo S 
didžiausias žmonių minias. Arijus ir jo pasekėjai 
įnirtę kariavo su Kristaus įstatytuoju tikėjimu. Bet ir 
Čia tiesa nugalėjo. Pasiputęs arijanizmas neilgai trukus 
gavo galą, o krikščionystė vis labjau plėtojos, skelb- 

dama visam pasauliui, kad Kristus yra Dievas. 


Penktame amžiuje po Kristaus pakilo Nestorius 
ir ėmė mokinti, kad Marija nesanti Dievo Motina, 
Sukilo prieš tokią Nestorijaus klaidą visi vyskupai ir 
atskyrė jį nuo katalikų Bažnyčios. 

Vienuoliktame šimtmetyj Konstantinopolio patri- 
arkas Mikolas Ceruliarijus pakilo prieš katalikų Bažny- 
čią ir nuo jos atsiskyrė, patraukdamas su savim rytinę 
Bažnyčios pusę. Tarp tų, kurie pasekė atsiskyrusį 
Mikolą Ceruliarijų, buvo ir rusai. 

ešioliktame amžiuje kilo garsingi katalikystės 


“priešai Liuteris ir Kalvinas. Savo paklydimus uoliai 


beplatindami, jie atitraukė nuo katalikų tikėjimo didė- 
lės žmonių minias. 

Kad užkirsti kelią tiems paklydimams, susirinko 
viso pasaulio vyskupai Tridento mieste ir atskyrė Mar- 


"tyną Liuterį ir Kalviną nuo katalikų Bažnyčios. 


Bet Kalvinas ir Liuteris toliau savo -paklydimus 
platino ir sutvėrė ir vienas ir antras naują tikėjimą. 
Vienas vadinas Liuterio tikėjimas, o kitas Kalvino. 

* Nevienam rodės, jog čia klaida apgalės teisybę. 
Bet ne taip įvyko. Atsiskyrus Liuterio ir Kalvino 
pasekėjams, Bažnyčia toliau platinos ir tebesiplatina 
po visą pasaulį ir musų laikais, 

Pabaigoje aštuoniolikto ir pradžioje devyniolikto 
šimtmečio iškilo garsinga savo nuožmumu prancuzų 
revoliucija. Jos vadų dauguma buvo bedieviai, lai- 
svamaniai, masonai (parmazonai). 

Tie ėmė varu varyti į žmones bedievystę, Jiems 
taip bedievystę beplatinant, nustojo tikėjimo ir išvirto į 
taip vadinamus „pirmeivius“ didžiausios gaujos žmonių. 

Nustoję tikėjimo ir nebebijodami bausmės atei- 
nančiame gyvenime, žmonės virto tikrais žvėrimis; plė- 

šimai ir žmogžudystės lyg tvanas koks apsėmė visą 
Franciją. Nei vienas žmogus nebežinojo, ar rytoj ne- 
bus nugalabytas. Bet neilgai trukus tas bedievių ir 
taip. vadinamųjų „pirmeivių“ viešpatavimas visiems 
taip įkyrėjo, kad žmonės vėl pradėjo grįžti prie tikė- 
jimo, kurį buvo atmetę. 


Mokslas ir tikėjimas. 


Labai dažnai prie geresniųjų namų, ypatingai 
kaimuose prie langų pritaisytos gražios langinės 
Tose langinėse paprastai meistrai išpiauja' po vieną 
skylę, širdies išvaizdą turinčią. Jei: saulėtą dieną užda- 
tytumėme kambario langą su langenėmis, saulės 
spinduliai beįspįstu į kambarį tik pro langinių skyles. 
Tuodu spinduliu, įspindusiu vienas pro vieną langi- 
nių širdį, kitas pro kitą, nei kiek nekovotu ir nesi: 
priešintu vienas kitam, bet abu kartu, lyg du broliu, 
turinčiu tą pačią motiną — saulę, didžioje taikoje 
šviestu į kambarį ir guitu iš jo tamsybes. 

Kaip tuodu saulės spinduliu, taippat vienybėje 
veikia ir tikras tikėjimas su tikru mokslu. Ir tuodu 
Amžinosios Tiesos spinduliu neikiek viens kitam ne- 
sipriešindamu šviečia į musų protą ir varo laukan iš 
jo tamsybes. - 

Bet yra tokių 'žmonių, kurie, priderančiai dalyko 
neištyrę, rupinas įkalbinėti neapsišvietusiems žmonėms, 
buk tuodu Amžinosios Tiesos spinduliu — tikėjimas 
ir mokslas tarp savęs nesutinką. 

Norėdami ištirti, ar sutinka tikėjimas su mokslu 
ar ne, turėtumėme gerai pažinti ir tikėjimą. ir mokslą; 
pažinę mes turėtumėme sulyginti tikėjimą su mokslu, 
o tuomet pamatytumėme, ar juodu priešinas kits kitam 

|. 
* ar ne, Jei patys to padaryti neįstengtumėme, tuomet 
mums priseitu kreiptis į tokius, kurie žino gerai tikė- 
jimą ir mokslą. Šitame atvėjyje neužtenka pasakymo 
tokio žmogaus, kurs menkai težino mokšlą, arba ge- 
rai nežino tikėjimo. Toks žmogus negali priderančiai 
sulyginti mokslo su tikėjimu, nes jų gerai nepažįsta. 
uk nei aklas ar bent gerokai apžlibęs, įėjęs į minėtąjį 
ambarį, nepamatys, ar tuodu saulės spinduliu taikoje 
šviečia ar priešinas vienas kitam. 

Apskritai kalbant, musų žmonės tokių žinių neturi, 
kad patys galėtų sulyginti tikėjimą su mokslu ir patys 
ištirti, ar juodu yra priešingu ar juodu visai sutinka 
su kits kitu, Dėlto pasiklausykime, ką tame dalyke 
pasakys didieji mokslo vyrai. 

Vasmanas yra vienas iš pačių didžiųjų gamtos 
mokslo žinovų. Jis sakos niekur neradęs, kad mokslas 
priešintus tikėjimui. Anaiptol, jam rodos, kad sąžinin- 
“gas gamtos tyrinėjimas veda stačiai prie pažinimo, 
Dievo, . 
Ką tik gamtininkai lig šiol tyrinėjo, visur jie rado, 
kad pasaulyje viešpatauja stebėtina tvarka. Kiekvienas 
kurs turi proto, numano, kad nėra tokio daikto, kurs 
pats save padarytų. Kaip nei vienas daiktas pats savęs 
padaryti negali, taippat ir ta tvarka pati savęs nepa- 
darė. Kaip namuose, pamatę tvarką, žinome, jog kas 
nors juos sutvarkė, taippat ir gamtoje, matydami tvarką, 
numanome, kad turi buti Tas, kurs tą gamtą sutvarkėt. y. 
“Dievas. Dėlto didžiausi gamtininkai ir būvo tikintys. 

Tikinčiu buvo Kopernikas, tikinčiu buvo Galileijis, tikin- 
čiu buvo Kepleris, Niutonas ir k. 
Ž Garsingasis Anglijos fizikas Maxwellis aiškiai sa- 
kos tikįs į Dievą: „Aš ištyrinėjau kuonevisų didesniųjų 
“ galvočių (filozofų) raštus, kalba jis, ir pamačiau, jog nei 

vienas nebeturi tvirtų pamatų, kurs tik nepripažįsta 
Dievo buvimo“, 

Didis chemikas Jokubas. Berzelius aiškina, jog 
tas visas gamtos surėdymas, tas jo tikslumas be 
Dievo yra neišaiškinamas, tvarka be tvarkytojo pati 
neatsiranda, 

Mokslininkas gamtininkas Osvaldas Heeras tvirtina: 
juo labiau mes įsigiliname į gamtos paslaptis, tuo la- 
biau įsitikriname, jog“ tiktai tikėjimas į visagalį Sutver- 
toją, Kurs padarė dangų ir žemę, tegali išaiškinti 
gamtos ir žmogaus gyvenimo svarbiausius klausimus, 

Ne vien žmogaus širdis skelbia esant Dievą, 
bet Dievą skelbia ir gamta. 

Didis mokslininkas Teodoras Schwanas pasmerkia 
materialistus, kurie nenori Dievo buvimo pripažinti, ir 
aiškina jiems, kaip pasaulyje viskas tiksliai surėdyta. 
Taigi gamtos tikslumas neišaiškinamas be Sutvertojo. 

Didis matematikas Cauchy (skaityk Koši) 
su pasididžiavimu „kalba: „Aš esu krikščionis, tai yra 
aš tikiu į Kristaus dievystę taippat, kaip tikėjo Tycho 
Brahe, Kopernikas, Dekartes, Niutonas, Gerdilis; taippat, 
kaip tikėjo visi didieji praėjusio šimtmečio fizikai ir 
matematikai. 

Aš taippat esu katalikas kartu su dauguma tų 
mokslavyrių. Ir, jei kas manęs paklaustu, dėlko aš 
esu tokiu, jam paaiškinčiau, ir jis pamatytu, kad mano 
įsitikrinimai remiasi ne senovės prietarais, bet mokslo 
tyrinėjimais. 1 

Aš esu kataliku taippat, kaip buvo didžiausi rašy- 
tojai Corneille (skaityk Kornej),“ Racine, La 
Bruyčre, Bossuet, Bourdaloue, Fenelon; taippat, kaip 
daug gerų žmonių, gyvenančių musų laikais, taippat, 
kaip daug mokslininkų filosofų (galvočių), literatų, 

kurie puošė musų prancuzų akademiją. 

už Aš tikiu taippat, kaip išreiškė savo tikėjimą 
| žodžiu, darbu ir raštu daugybė pirmaeilių mokslavyrių: 
toks Ruffini, Hauy, Laėnnec, Ampėre, Pelletier“. 

Ž Taip apie tikėjimą kalba mokslavyriai, kurie savo 
E žiniomis šviečia visam pasauliui. Jiems rodos, kad 
|: tyrinėdamas gamtą dažnai kalbėjo: „Kaip didis Dievas, 
| į kaip didis Dievas, o musų žinojimas kaip menkas“ .. 
2 


tikras mokslas nevien kad nesipriešina tikėjimui, bet 
veda prie jo. Dėlto ir garsingas mokslavyris Ampėre 


Tiesa, ne vienas, betyrinėdamas gamtą, suklydo- 


Ypatingai Ešug yra tokių suklydėlių, kurie gerai nepa- 
žino dalyko. Perskaitę vieną ar kitą knygpalaikę, kur 
teisybė su klaidomis sumaišyta, mano nuodugniai 
ištyrę visas gamtos paslaptis ir savo žaru rašo neva 
tai moksliškas knygas, pilnas klaidų ir plepalų. Šit bent 

š vienas pavyzdys. Ė 

. Senovėje, dar kelis tukstančius metų prieš Kris- 
| tui ateinant, Egipto šalis buvo labai apšviesta ir tur- 
tinga. Moksle su Egipto gyventojais tuomet negalėjo 

' susilyginti nei viena tauta. Tai pasakoja senovės grekų 
istorikas Herodotas. Tą patį patvirtina tokie senovės 

| mokslavyrai ir galvočiai, kaip šitai Solonas, Pytagoras, 

Demokritas, Platonas, Archimedas ir kiti. 

Egipte tuomet buvo daug gražių ir didelių miestų. 
Turtingesniųjų namai ir dievaičių bažnyčios buvo pa- 
puoštos visokiomis stovylomis, parašais ir paveikslais, 
paimtais iš gyvenimo. 

„ Tie miestai jau yra dingę; belikę tik jų griuvėsiai, 
kuriuos bekasinėdami žmonės randa daug įdomių dalykų. 

i Kad Egipto žmonės senovėje buvo tokie turtingi 

4 įr apsišvietę, tat ir nenuostabu, kad kitos tautos ir 


= ŽB- 


pavieni žmonės visokiose nelaimėse jieškodavo pagalbos 
toje šalyje. 

Į Egiptą kreipėsi ir izraelitai savo nelaimėse. 
Užėjus bado metams, patriarkai Abraomas ir Jokubas 
su savo sunais leidžias į Egiptą duonos jiekoti. Į 
Egiptą bėgo ir Išganytojas, kada Erodas, žydų karalius, 
norėjo Jį vos užgimusį nugalabyti. 

v. Raštas pasakoja, kad faraonas arva, kitaip 
sakant, Egipto karalius dovanojo Abraomui visokių 
gyvulių; tarp jų Abraomas nuo jo gavęs ir kupranu- 
garių. 

Kaikurie netikėliai, perskaitę šv. Rašte davanotųjų 
gyvulių sąrašą, ėmė stigavoti, kad tai esanti netiesa. 
Faraonas negalėjęs Abraomui dovanoti kupranugarių, 
dėlto, kad anais laikais tokių gyvulių Egipte nei 
bute nebuvę. Kupranugariai atsiradę Egipte tiktai per 
penkis šimtus metų prieš Kristų, tai yra daug vėliau, 
negu Abraomas kad gyveno. 

Paklausi tokių, iš kurgi Tamstos žinote, kad, 
tokių gyvulių Abraomo laikais Egipte nebuvo? O jie 
su nemažu pasiputimu atsako: paskutinieji mokslo 
nutarimai aiškiai skelbia, kad anų laikų egiptiečiai apie 
kupranugarius nei žinote nežinojo. 

Egipto gyventojai mėgdavo savo žinomuosius 
gyvulius arba iš akmens iškalti, arba atmaliavoti, arba 
iš molio n lipyti. Besikasdami po miestų griuvėsius, 
mes randame daugybes visokių gyvulių paveikslų, bet 
kupranugario paveikslo, nei iš akmens iškalto, nei 
atmaliavoto, nei nulipdyto niekur ten nesame radę. 
Jei Egipto gyventojai kupranugarių nei lipdė, nei ma- 
liavojo, matyti, kad jie tų gyvulių nei žinote neži- 
nojo. Dėlto mes, mokslu pasiremdami, negalime su- 
tikti su tuo, ką kalba šv. Raštas apie tas Faraono 

+ dovanas; taippat mokslo vardan, mes negalime sutikti 

ir su tikėjimu, kurs mokina, kad Raštas šv.ir čia teisybę 
kalba. Iš to aišku, jog mokslas yra priešingas tikėjimui. 
Taip kalbėdavo  netikėliai tariamuoju mokslu 
prisidengę. 

Bet šitai staigu virto kitaip. Vokiečiai moksla- 
vyriai ėmė kasinėti sąžiniškiau senojo Egipto miesto 
griuvėsius ir rado tuos pražuvėlius. Jie atrado tuose 
griuvėsiuose kupranugarių nulipdytų pagalios prie 
Abraomo laikus. “ 
Tie patys netikėliai, kurie su tokiu pasididžiavimu 
skelbė, buk“ mokslas priešingas tikėjimui, dabar nu- 
raudę prisipažįsta, kad jie patys neištyrę gerai dalyko 
ir klydę, o tikėjimas ir šv. Raštas tiesą kalbėję. Šitai 
kaip vardan mokslo neteisingai užpuolama kartkar- 
„tėmis ant tikėjimo. 

Yra ir tokių, kurie jaunuose metuose, neturėdami 
“dar užtektinai mokslo, atmetė tikėjimą, bet paskiaus 
“ betyrinėdami įsitikrino, kad tikėjimas yra teisingas. Ką 
“tokiems belieka daryti? Grįžti prie tikėjimo, kurį patys 
tiek kartų išjuokė -ir niekino, nepadoru. Ką pasakys 
žmonės, kurie tuos išjuokimus skaitė arba girdėjo? 
Taip bijodami žmonių, kaikurie pasilieka neva berie 
“ viais, nors ir žino, kad tikėjimas skelbia tikrą tiesą. 
Bet yra žmonių ir prakilnaus budo. Tie, pažinę 
savo klaidą, rupinas ją atitaisyti ir sugrįžti prie tikė- 
jimo. Taip sugrįžo prancuzų mokslavyriai Littrė, Lap- 
lace-ir kiti, 2 

Pragarsėjusi savo gabumais ir išsilavinimu kuni- 
“ gaikštienė Galicinienė pradžioj buvo nustojusi tikėjimo, 
"ypatingai dėlto, kad jo gerai nepažino. O gerai tikėjimo 
 nepažindama, neįstengė jo apginti nuo įvairių priekaištų. 

-Tie priekaištai, kad ir neteisingi, giliai įsmego jai į 


galvą ir nužudė jos silpną tikėjimą. 
Per ilgus metus nuolat bejieškodama tiesos, galų 
gale ji įsitikrino, jog bedievystė yra neteisybė, o tikė- 


„ Jimas yra tiesa. Labiau mylėdama tiesą, negu žmonių, 


o ypač suklydėlių garbę, ji tapo katalikė. 

Tikėjime ji atrado ramumą ir laimę. 

Poetas Paulius Claudel besimokindamas buvo 
nustojęs tikėjimo, bet vėl jį surado. Šitai kaip jis 
aprašo savo atsivertimą prancuzų laikraštyje „Revue 
de la Jeunesse“. 

š gimiau 6 rugpjučio 1868 metais. Nors iš 
mano giminių buvo išėję keli į kunigus, tečiaus ma- 
no tėvai ir kiti giminaičiai buvo tikėjime atšalę, 0 at- 
sikraustę į Paryžių visai tikėjimą užmiršo. Jaunuose 
metuose aš gerai priėjau prie pirmos komunijos; bet 
tuo ir pasibaigė visas mano tikėjimas ir jo užlaikymas. 
Pabaigęs gimnaziją ir įstojęs į Liudviko Didžiojo licicjų, 
aš ėmiau skaityti tikėjimui priešingas knygas, kurios 
mano tikėjimą iš pamatų išgriovė, ir aš tapau netikėliu, 

Man rodės, jog dabar palikau tikrai  mokytu 
ir susipratusiu. Garsusis netikėlis Renanas manė rado 
gerai mokytu ir suteikė savo pagyrimą. 

Nustojęs tikėjimo aš labai pasileidau. Mirkdamas 
paleistuvystėse galų gale aš atsiduriau juodoje beviltyje 
(desperacijoj). Mirtis mano senelio, kurį vėžys ėdė ilgą 
laiką, padarė į mane didelį įspudį. Baimė mirties mane 
nukratė visą, ir ji nebeišeidavo iš mano minties. Neturint 
jokios vilties, man liko sunku gyventi šitame pasaulyje 
Kad prašalinti nuobodumą, aš paėmiau knygas, parašy- 
tas Arturo Rimbaudo. Tas gražias knygas beskaityda- 
mas. pajutau, kad aš klystu netikėdamas. 

Dėja, ta laiminga valanda Dievo įkvėpimo buvo 


Ž 
m 


| =——21— 


neilga. Paprastas užšalimas ir desperacija vėl užval- 
dė mano nelaimingą širdį; o mano protas vėl pasken- 
do bedievystės tamsybėse. Bet visulabjau mane traukė 
nuo teisybės blogi įpratimai. Man išrodė, kad aš jų 
nei kaip negaliu pamėsti. 7 

Viską apgalvojęs, aš pasiryžau priešintis tam 
Dievo šaukimui į tikėjimą. Vartojau visokius priemo- 
nius, kad nusikratyti nuo tikėjimo. Tečiaus ilgiau 
pasvarstęs ir geriau pažinęs dalyką, pamatydavau, kad 
klydau, 0 tikėjimas mokė tiesą. Ta vidujinė mano 
kova tarp tikėjimo ir bedievystės buvo labai sunki, 
Jauni ir neprityrę žmonės lengvai atmeta tikėjimą, bet jie 
nežino, kaip sunku jį vėl besurasti. Meilė teisybės ir baimė 
amžino pražuvimo mane traukė prie tikėjimo. Blogi įpra 
titimai mane traukė atgal nuo tiesos ir tikėjimo. 

Taip aš kovojau su savim per ketverius metus. 
- 7 Galop vieną vakarą, parėjęs nuo darbo, aš paėmiau 

skaityti evangeliją. Skaitydamas, aš pamačiau, kad 
Išganytojas yra visai kitoks, negu man buvo apsakę 

į „pirmeiviai“ mano mokytojai. Kristaus meilė ir gaile- 

— stingumas pagavo mano širdį. Aš aiškiai supratau 

2 tuomet, kad buti be Išganytojaus visur yra pragaras, 
“0 gyventi vienybėje su Kristum visur yra dangus: 

* Ilgai man galvoti nebereikėjo: aš išrinkau dangų 
ir mieliausį mano Išganytoją. Pirmiau aš prigulėjau 
 svietui ir jis beširdis mane tik nelaimingu padarė, jis 

man suteikė neramumą, graužimos ir desperaciją. 
Tepasišalina tat jis nuo manęs, jis man nebebrangus 
„ „Ašišrinkau Išganytoją, kurs suteiks man ieškomąją laimę! 
Tos mano mintys buvo greitai pertrauktos 
neišmintinga baime. Ką pasakys mano draugai, mano 

“mokytojai, mano pažįstamieji, išgirdę mane sugrįžus 

prie tikėjimo. Bet ir tą baimę aš greitai nugalėjau. 

Nuo to laiko aš pamėgau skaityti geras kningas 
Kas šventą dieną eidavau į bažnyčią. Už vis labiau 
man patikdavo klausyti šv. mišių. Visos jų apeigos 
man rodės kažkokiu labai gražiu ir viršžemišku dalyku. 
Prie Komunijos eiti aš vis dar nedrįsau. Man rodės, 
kad aš nesmi vertas pagaliaus Dievo stovylos erškė- 
čių karuną nubučiuoti. Galop vieną kartą aš pasidrą- 
sinęs priėjau išpažinties. Bet man besiartinant prie 
klausyklos pasidarė kažkas nebejauku, atsibudo manyje 
apmiręs senasis žmogus ir dar kartą mėgino traukti 
mane į paklydimų balą. 

Tečiaus Dievas padėjo man: ir tą kliutį nugalėti. 
Kunigas maloniai išklausė mano išpažinties, padrąsino 
kovoti su . blogais palinkimais, priminė apie Dievo 
gailestingumą, ir Kristaus vardu atleido mano nusidė- 
jimus. Visi sunkumai nuo mano širdies nusirito, ir aš 
jaučiaus lygu bučiau naujai atgimęs. Dar didesnę 
laimę man suteikė Švenčiausis Sakramentas. Nuo to 
laiko aš. supratau, koki laimė gyventi kartu su Išga- 
nytoju, Tos laimės nebeatiduočiau nei už jokias žemės 
biangybes. 

